open-index/open-wikipedia-markdown huggingface dataset:
Vjatšeslav Ragozin

**Vjatšeslav Vassiljevitš Ragozin** (vene keeles Вячеслав Васильевич Рагозин; 8. oktoober 1908 Peterburi – 11. märts 1962 Moskva) oli vene maletaja, malefunktsionäär, malekohtunik ja ajakirjanik rahvusvaheline suurmeister (1950), rahvusvaheline arbiiter (1951). 

Ragozin oli aastatel 1946–1962 maleajakirjade Šahmatõ v SSSR ja Šahmatnõi Bülleten peatoimetaja. Ühtlasi oli ta alates 1947. aastast kuni oma surmani NSV Liidu Maleföderatsiooni asepresident. Tegutses ka malekohtunikuna.

Males tuli ta 1937. aastal NSV Liidu meistrivõistlustel Thbilisis esikolmikusse. 1939. aastal Leningradi–Moskva maleturniiril jagas ta 3.–6. kohta. Ragozin võitis 1946. aastal Helsingis rahvusvahelise turniiri ja tuli 1947. aastal teiseks rahvusvahelisel turniiril Moskvas. Ta sai 1946. aastal NSV Liidu suurmeistri nimetuse. Pääses mängima 1948. aastal Stockholmis peetud maailmameistrivõistluste tsoonidevahelisele turniirile (20 osavõtjat), kus ta Nõukogude Liidu seitsmest esindajaist sai tagasihoidlikuma tulemuse (14.–15. koht).

1950. aastal võttis Rahvusvaheline Maleföderatsioon (FIDE) kasutusele rahvusvahelise suurmeistri nimetuse. Varasemate malesaavutuste eest anti nimetus 12 maletajale, nende seas ka Ragozinile.

## Kirimale
Kirimales tuli Ragozin 2. maailmameistrivõistlustel (1956–1959) maailmameistriks. Ta sai Rahvusvaheliselt Kirimaleföderatsioonilt 1959. aastal kirimale suurmeistri nimetuse. 

## Välislingid
*
Aleksandr Dronov

**Aleksandr Surenovitš Dronov** (vene keeles Александр Суренович Дронов; 6. oktoober 1946 Moskva – 7. detsember 2023) oli vene maletaja, kirimale suurmeister (2005). 

Dronov oli kolmekordne kirimale maailmameister (2007–2010, 2011–2014, 2015–2018). 

Ta sai ICCF-lt 2003. aastal kirimale rahvusvahelise meistri ning 2005. aastal kirimale rahvusvahelise vanemmeistri ja kirimale suurmeistri nimetuse.

## Tunnustus
*2016 – Venemaa teeneline meistersportlane

## Välislingid
*Aleksandr Dronov ICCF-i andmebaasis. iccf.com
Annemarie Burghoff

**Annemarie Burghoff** (sünninimi **Annemarie Eichner**; sündinud 18. märtsil 1955) on saksa maletaja, kirimale suurmeister (2006). 

Burghoff mängib põhiliselt kirimalet ja eelistab lahtiseid turniire (mängib koos meeskirimaletajatega).

Ta sai ICCF-ilt 2003. aastal kirimale naiste rahvusvahelise meistri, 2005. aastal kirimale naiste suurmeistri ja kirimale rahvusvahelise seeniormeistri ning 2006. aastal teise naisena (Olita Rause järel) kirimale suurmeistri nimetuse. 

## Viited

## Välislingid
*
*Annemarie Burghoff FIDE andmebaasis
*Annemarie Burghoff ICCF-i andmebaasis
Kirimale suurmeister

**Kirimale rahvusvaheline suurmeister** (inglise keeles *International Correspondence Chess Grandmaster*; lühend **GM**) on kirimales sportlike saavutuste eest tulemuspõhiselt antav kõrgeim nimetus.

Nimetuse võttis kasutusele Rahvusvaheline Kirimaleföderatsioon (ICCF) 1953. aastal. Samal aastal said selle nimetuse 4 kirimaletajat, kes äsjalõppenud esimestel kirimale maailmameistrivõistlustel (1950–1953) jõudsid esinelikusse: Cecil Purdy (Austraalia), Mario Napolitano (Itaalia), Harald Malmgren (Rootsi) ja Olaf Barda (Norra). 

1991. aasta alguseks oli nimetuse saanud 109 kirimaletajat, sealhulgas Lūcijs Endzelīns (1959), Lothar Schmid (1959), Vjatšeslav Ragozin (1959), Igor Bondarevski (1961), Albéric O'Kelly de Galway (1962), Risto Kauranen (1977), Donatas Lapienis (1979) ja Pertti Lehikoinen. 

Rahvusvahelise suurmeistri nimetus antakse kirimaletajatele, kes on tulnud kirimale maailmameistrivõistluste finaalturniiril esikolmikusse või kes saab kirimaleolümpia finaalturniiril esimesel laual mängides parima tulemuse või täitnud kaks suurmeistri normi rahvusvahelistel kirimale tiitlivõistlustel.

2019. aasta oktoobri seisuga on suurmeistri nimetuse saanud kokku 470 kirimaletajat, sealhulgas Eestist viis maletajat.

## Kirimale suurmeistri nimetuse saanud naiskirimaletajad

*1999 – Olita Rause
*2006 – Annemarie Burghoff

## Kirimale suurmeistri nimetuse saanud Eesti kirimaletajad
*1981 – Tõnu Õim
*2006 – Raul Kukk
*2007 – Alvar Kangur
*2009 – Tõnu Tiits
*2011 – Jüri Siigur

## Vaata ka
*Kirimale rahvusvaheline seeniormeister
*Kirimale rahvusvaheline meister
*Kirimale naiste suurmeister
*Rahvusvaheline suurmeister

## Viited

## Välislingid
*ICCF-i andmebaas. iccf.com
*Suurmeistrite nimistu 2012. aasta seisusga. iccf.com
*Jüri Siigur: Eestis on nüüd kuus kirimale suurmeistrit. parnu.postimees.ee, 25. november 2011
Zapiekanka

***Zapiekanka*** on Poolas levinud tänavatoit, niinimetatud "Poola pitsa". 

*Zapiekanka* põhjaks on pikuti pooleks lõigatud bagett, millele enamasti lisatakse tükeldatud seened ja juust, seejärel röstitakse ning lisatakse ketšupit või muid kastmeid. *Zapiekanka* kattes võib lisaks seentele olla ka muid komponente, näiteks sink või sibul.

Nimetus *zapiekanka* tuleb poolakeelsest verbist *zapiekać*, mis tähendab "küpsetama".

*Zapiekanka* muutus Poolas populaarseks tänavatoiduks 1970. aastatel ja on jätkuvalt üks levinumaid kiirtoite.

## Viited
Juan Carlos Pérez López

**Juan Carlos Pérez López** (sündinud 30. märtsil 1990 Madridis), hüüdnimega **Juankar**, on Hispaania jalgpallur (vasakkaitsja), kes mängib Kreeka kõrgliiga klubis PAE Panathinaikόs. Ta on mänginud Hispaania U21 jalgpallikoondises.

Hispaania kõrgliigas on ta mänginud Madridi Reali, Zaragoza, Real Betise, Granada ja Málaga meeskonnas.

Toetajate seas on ta tänu oma väledatele jalgadele saanud hüüdnime El Galgo de Boadilla ('Hispaania hurt').

## Viited
Adrián González Morales

**Adrián González Morales** (sündinud 25. mail 1988), hüüdnimega **Adrián**, on Hispaania jalgpallur (poolkaitsja), kes mängib alates 2022. aasta jaanuarist Hispaania esiliiga klubis Fuenlabrada.

Ta on mänginud Hispaania noortekoondistes.

Varem on ta klubijalgpalli mänginud ka Hispaania kõrgliigas.

## Viited
Sergi Gorbatjuk

**Sergi Gorbatjuk** (ukraina keeles Сергій Вікторович Горбатюк, sündinud 20. juunil 1973 Hmelnõtskõi oblastis) on Ukraina jurist ja prokurör.

Ta lõpetas aastal 1995 Lvivi ülikooli.

## Välislingid
*Ukraina prokuratuur: eriüksusele Berkut jagati Maidanil tulistamiseks relvad - ERR, 18.02.2016
*В Генпрокуратуре пояснили увольнение Горбатюка реорганизацией - ZN.ua, 24.10.2019
* Инна Ведерникова. Решение КСУ об отмене ст. 375 УК — результат круговой поруки касты неприкасаемых судей — Сергей Горбатюк - ZN.ua, 12.06.2020
Badr Boulahroud

**Badr Boulahroud** (araabia keeles بدر بولهرود; sündinud 21. aprillil 1993) on Maroko jalgpallur (keskpoolkaitsja), kes mängib alates 6. juulist 2018 Hispaania esiliiga klubis Málaga. Lisaks on ta mänginud riigi jalgpallikoondises nii U23- kui ka A-tasemel.

Ta on klubijalgpalli mänginud ka Maroko kõrgliigas.

## Saavutused
### Koondisega
**[[Maroko jalgpallikoondis|Maroko]]**
*Aafrika Rahvuste Karikaturniiri kuldmedal (1): 2018

## Viited
Boeing 777X

**Boeing 777X** on B777 pere viimane liige. See on pikkadeks lennuliinideks mõeldud laia kerega lennuk. B777X-l on võimu andmas uued GE9X mootorid, tal on komposiitmaterialist volditavad tiivad, suurem kabiin ning reisijate mahutavus, lennutehnoloogia pärineb B787-lt. 777X lasti välja 2013 novembris kahes versioonis: 777-8 ja 777-9. B777-8 mahutab 365 reisijat ning lennukauguseks 16090 km, samal ajal 777-9 mahutab 414 inimest ning lennukauguseks 13936 km. -9 versioon loodetakse lendama ja tarnima saada 2020. aastaks.
Lorenzo González (jalgpallur)

**Lorenzo José González Montesdeoca** (sündinud 10. aprillil 2000) on Hispaanias sündinud Šveitsi jalgpallur (ründaja), kes mängib alates 2. septembrist 2019 Hispaania esiliiga klubis Málaga. Lisaks kuulub ta Šveitsi U-20 jalgpallikoondisse.

Ta on varem mänginud Inglismaa ja Šveitsi noorteliigades.

## Viited
Offshore-pank

**''Offshore''-pank** on pank, mida reguleerib rahvusvaheline panganduslitsents (mida sageli nimetatakse *offshore*-litsentsiks), mis tavaliselt keelab pangal asutada mis tahes äritegevust asutamise jurisdiktsioonis. Vähema reguleerimise ja läbipaistvuse tõttu kasutati deklareerimata sissetuleku varjamiseks kontosid *offshore*-pankades sageli. 

Alates 1980. aastatest võib jurisdiktsioone, mis pakuvad mitteresidentidele suures ulatuses finantsteenuseid, nimetada *offshore*-finantskeskusteks. Kuna *offshore*-finantskeskused võtavad sageli ka vähe või üldse mitte ettevõtte tulumaksu ja/või isiklikke sissetulekuid ega pakkumisi, nimetatakse neid sageli maksuparadiisideks.

Kuna terrorismi rahastamise vastane võitlus ja rahapesu tõkestamine on kogu maailmas üha suurenenud, allusid enamiku jurisdiktsioonide offshore-pangandussektorile muutuvad määrused. Finantstegevuse rakkerühm on alates 2000. aastast välja andnud FATF-i musta nimekirja „Koostööst hoidunud riigid või territooriumid” (NCCT-d), mida rakkerühm pidas koostööst hoidumiseks ülemaailmses võitluses rahapesu ja terrorismi rahastamise vastu.

Välismaal asuvas välispangas hoitavat kontot kirjeldatakse sageli kui offshore-kontot. Tavaliselt peab üksikisik või ettevõte *offshore*-kontot enda pakutavate rahaliste ja õiguslike eeliste jaoks, sealhulgas:

* Suurem privaatsus
* Maksustamine on väike või puudub üldse (st maksuparadiisid)
* Lihtne juurdepääs hoiustele (vähemalt regulatsiooni osas)
* Kaitse kohaliku, poliitilise või rahalise ebastabiilsuse eest.

Kuigi termin pärineb sellest, et Kanalisaared on Ühendkuningriigist "*offshore*" (eesti keeles: “ranniku lähedal”), ja kuigi enamik *offshore*-pankasid asuvad tänapäeval saareriikides, kasutatakse seda terminit piltlikult öeldes igale pangale, mida nende eeliste jaoks kasutatakse, olenemata asukohast. Nii võib mõnda rannikualadeta Andorra, Luksemburgi ja Šveitsi panka kirjeldada "*offshore*-pankadena".
Renato Santos (jalgpallur, sündinud 1991)

**Renato João Saleiro Santos** (sündinud 5. oktoobril 1991 Estarrejas) on Portugali jalgpallur (parempoolkaitsja), kes mängib Lõuna-Korea esiliiga klubis Busan IPark.

Klubikarjääri jooksul ta on mänginud veel Portugali, Hispaania ja Kreeka klubides.

## Viited
Akaki Iašvili

**Akaki Iašvili** (gruusia keeles აკაკი იაშვილი; sündinud 4. märtsil 1973) on gruusia malefunktsionäär ja maletaja, rahvusvaheline meister (1991), rahvusvaheline organisaator (2014).

Iašvili on Gruusia Maleföderatsiooni peasekretär. Oktoobris 2018 valiti ta Rahvusvahelise Maleföderatsiooni peaassambleel FIDE viitsepresidendiks. Ühtlasi sai ta FIDE presidendinõukogu liikmeks.

2019. aastal oli ta Bathumis peetud Euroopa võistkondlike meistrivõistluste peakorraldaja (direktor).

Iašvili tegutseb ka malekohtuniku ja maletreenrina. Ta sai FIDE-lt 2013. aastal FIDE arbiitri ja 2015. aastal FIDE treeneri nimetuse. 

Maletajana sai ta 18-aastaselt 1991. aastal rahvusvaheliseks meistriks.

## Viited

## Välislingid
*Akaki Iašvili FIDE andmebaasis
*Presidential Board. ratings.fide.com
Miguel Ángel Garrido Cifuentes

**Miguel Ángel Garrido Cifuentes** (sündinud 5. oktoobril 1990), hüüdnimega **Cifu**, on Hispaania jalgpallur (paremkaitsja), kes mängib Hispaania kõrgliiga klubis Elche.

## Viited
Kuljused

**Kuljused** on löökpill ja rütmipill, mis kujutab endast pulka või kaart selle külge kinnitatud kuljusteridadega. Heli tekib pilli raputamisel või pulka hoidva käe löömisel vaba käega.

Meeleolu loomiseks kasutatakse kuljuseid viitena hobuserakendi aisakelladele paljudes jõululauludes, kuid kuljused on kirjutatud sisse ka sümfoonilistesse heliteostesse, nagu näiteks Carl Orffi kantaat "Carmina Burana" või Gustav Mahleri neljas sümfoonia.

## Viited
Rinnakee

**Rinnakee** (soome keeles *ketjulaite*) on ühe- kuni kolmekordsetest rõngaslülidest koosnevatest pronkskettidest rinnaehe, mis pikkade ehtenõelte või sõlgede abil kinnitati õlgade juures rõivaste külge. Vähemalt Eestis on hilisemad suuremad rinnakeed ulatunud ka seljale.

## Rinnakeed Eesti alal
Kahe ehtenõela vahele kinnitatud rinnakeed hakati Eesti alal kandma juba rooma rauaajal. Enamasti kinnitati kee nõelte külge mitte otse, vaid keekandjaga, mille abil sai ühe nõela otsa riputada rohkem kette. Rinnakee moodustus ühest kuni kuuest õlgadelt kõhuni rippuvast ketireast.

Ketid erinevad ajastute lõikes. Vanemate keede lülid on tehtud lamedatest, u 3 mm laiustest pronksiribadest. Alates eelviikingiajast levisid ketid, mille lüli koosnes kahest traatrõngast läbimõõduga tavaliselt 6–8 mm. Peale keekandjate võisid kees olla vahelülid ehk keejagajad, mis sarnanevad Baltimaades ja Soomes leitud samasugustele 9.–13. sajandit pärit detailidele.

Rinnakeed ja selle kinnitamiseks kasutatud nõelad muutusid I aastatuhande teise poole jooksul üha massiivsemaks ning keedesse lisati uusi detaile. Kõige esinduslikumad rinnakeed ulatusid üle õlgade seljale, kus paiknes teistest vahelülidest suurem ja kaunistatum keskplaat. Keskplaatidega rinnakeesid on arvukamalt leitud alles hilisrauaajast. 11. sajandi esimeseks pooleks oli rinnakee saanud eesti naiste kõige raskemaks ja dekoratiivsemaks ehteks. Keede pikkus ning arv sõltus tõenäoliselt küll kandja jõukusest, kuid enamikus viikingiaegsetes naisematustes on vähemalt mõned rinnakee tükid.

## Viited

## Välislingid
* Rinnakee näitusevitriinis keejagajatega, aga ilma keekandjateta
* Foto: Ristpeaga ehtenõelad ja rinnakee Pada maahaudkalmistust, AI 5366:LII,11
* Lätist Aizkrauklest pärit balti rinnakee kilpkonnsõlgede, ripatsite, keekandjate ja keejagajatega Briti Muuseumi kogus
Esteban Rolón

**Esteban Leonardo Rolón** (sündinud 25. märtsil 1995) on Argentina jalgpallur (keskpoolkaitsja), kes mängib Argentina kõrgliiga klubis Boca Juniors.

Ta on mänginud ka Hispaania kõrgliigas ja esiliigas ning Itaalia kõrgliigas.

## Viited
Mikel Villanueva

**Mikel Villanueva Álvarez** (sündinud 14. aprillil 1993) on Venezuela jalgpallur (kaitsja), kes mängib alates 2020. aastast Portugali kõrgliiga klubis Santa Clara. Lisaks kuulub ta Venezuela jalgpallikoondisse.

Pärast kodumaal lahkumist mängis ta aastatel 2015–2020 Hispaania liigades (kõrgliigas ja esiliigas).

Venezuela jalgpallikoondises on ta mänginud alates 2016. aastast. Ta on kuulunud Venezuela koondisse 2016. aasta Copa América Centenariol ja 2019. aasta Copa Américal.

## Viited
Juanpi

**Juan Pablo Añor Acosta** (sündinud 24. jaanuaril 1994), hüüdnimega **Juanpi**, on Venezuela jalgpallur (poolkaitsja), kes mängib alates 2009. aastast Hispaania esiliiga klubis Málaga. 

Ta kuulub ka Venezuela jalgpallikoondisse.

Kui välja arvata pool laenul oldud hooaega Huescas, on ta kogu oma täiskasvanukarjääri mänginud Málagas.

## Viited
Kaiova keel

**Kaiova keel** on Ameerika Ühendriikides Oklahomas kõneldav põlisameerika keel, mis kuulub kaiova-tano keelkonda.

Kaiova keel on tõsiselt ohustatud. Seda kõneles 2007. aastal emakeelena 20 inimest ja lisaks umbes 80 teise keelena.

Kaiova keeles on 22 konsonantfoneemi ja 12 vokaalfoneemi (neist 6 nasaalset) ning kõik võivad olla lühikesed või pikad. Lisaks esineb 8 diftongi.

Kaiova keelt on võimalik õppida muuhulgas Oklahoma ülikoolis Normanis ja vabade kunstide ülikoolis University of Science and Arts of Oklahoma Chickashas.

## Viited
Keko

**Sergio Gontán Gallardo** (tuntud kui **Keko**; sündinud 27. detsembril 1991 Brunetes) on Hispaania jalgpallur (poolkaitsja), kes mängib Hispaania tugevuselt kolmanda liiga klubis Deportivo de La Coruña. 

Ta on mänginud Hispaania noortekoondistes.

Klubijalgpalli on ta mänginud Hispaanias (kõrgliigas,  esiliigas ja kolmandas liigas) ning Itaalias (kõrgliigas ja esiliigas).

## Saavutused
### Koondistega
**U17**
*U17 EM kuldmedal (1): 2008

## Viited
Seto kroon

**Seto kroon** on 1. augustil 2015 Setomaal käibele võetud kohalik raha, mille andis välja Seto Pank. Raha kasutatakse peamiselt seto kultuuri levitamiseks ja turismi edendamiseks, vähesel määral maksevahendina, peamiselt Seto kuningriigi päevadel ja muudel kultuuriüritustel.  

Setu krooni kujunduskonkursi kuulutas välja Setomaa ülemsootska Annela Laaneots. Käsu selleks sai ta unes seto kuningalt Pekolt, väljaandmise korraldas seto kuninga "pangaherr" Rein Järvelill. 

Raha on trükitud 20-eurose rahatähe mõõtudes, vääringutes 1, 5, 10, 25 ja 100 krooni. Konkursi väljakuulutamisel kohustati Setu kuningriigi alamaid tooma Setu Panka oma kulla ja hõbeda, "mis on kaevandatud Seto kuningriigi maadelt ja maapõuest". Samuti nimetati setu kroon ainsaks maksevahendiks Setu kuningriigi väliskaubanduses. Kroonidel on kujutatud setu kultuuri tähtsamaid maamärke ja sümboleid seto käsitööst, leelost, arhitektuurist, pühapaikadest ja pühakodadest. Raha kujundas kunstnik Evelin Urm, esmakordselt jõudis see avalikku kasutusse 1. augustil 2015 toimunud Seto kuningriigi päevadel.

## Varasemad seto rahad
Enne kroone on Setomaal kohaliku rahana käibel olnud 2. augustil 1997 kasutusse võetud suveniirraha *[[seto hõpõ]]*, mille andis välja Eesti Maapank. Rahatähtedel olid Georg Pelisaare, Are Sillakivi, Helle Virdi, Ilmar Vananurme ja Paul Hagu näopildid.

2002. aastal müüdi Seto kuningriigi päevadel hõbedasi münte nimetusega "moneta" kursiga 1 moneta = 10 Eesti krooni. Mõnel monetal oli kaelas kandmiseks aas. Münte on kuningriigi päevadel müüdud ka hilisematel aastatel.

## Viited

## Välislingid
* Seto kroonid, Seto Pank
* Üts seto kroon, Seto Infoselts
* Järvelilli "Rein – Seto kroonist, Kuningriigist ja punkbändist" Setomaa, *s.a.* (intervjueeris Kauksi Ülle)
Ukraina Riiklik Piirivalveteenistus

**Ukraina Riiklik Piirivalveteenistus** (ukraina keeles *Державна прикордонна служба України*) on Ukraina õiguskaitseorgan, mille ülesanne on valvata riigipiiri.

## Ajalugu
Ukraina piirivalve osales 2023. aasta alguses lahingutegevuses Vene vägede vastu.

## Organisatsioon
Piirivalveteenistus moodustati praegusel kujul 31. juulil 2003 pärast varasema piirivalveorganistasiooni ümberkorraldamist. Teenistuse juht on otsealluv Ukraina presidendile.

### Üksused
*  10. mobiilne piirivalvesalk Dozor
*  15. mobiilne piirivalvesalk

#### Õppeasutused
*  Piirivalve väljaõppekeskus

## Autasud
### Mehisuse ja vapruse eest
* 10. mobiilne piirivalvesalk
* 19. juuli 2023 - 8. ja 9. piirivalvesalk.
* 29. september 2023 - 7. piirivalvesalk

## Varustus

## Galerii

State Border Guard Service of Ukraine headquaters.jpg|Peamaja
Ukrainian Border Guards Day 2018.jpg|Ukraina piirivalvurid 
Flag of the State Border Guard Service of Ukraine.svg|Lipp


## Viited

## Välislingid
*Koduleht
*Пограничники получили два вертолета Airbus H125 - Korrespondent.net, 03.01.2020
Dani Pacheco

**Daniel "Dani" Pacheco Lobato** (sündinud 5. jaanuaril 1991 Pizarras) on Hispaania jalgpallur (poolkaitsja), kes mängib Poola kõrgliiga klubis Górnik Zabrze. Lisaks on ta mänginud Hispaania noortekoondistes. 

Aastatel 2003–2007 mängis ta FC Barcelona noorteakadeemia meeskondades, kuni siirdus Liverpooli, mille hingekirja ta kuulus kuni 2013. aastani.

## Saavutused
### Koondistega
**Hispaania U-19 koondis**
*U-19 EM-i hõbemedal (1): 2010
**U-19 EM-i parim väravakütt (1): 2010 (4 väravat)

### Klubidega
**[[Real Betis]]**
*Segunda División (1): 2014–15

**[[Deportivo Alavés]]**
*Segunda División (1): 2015–16

## Viited
Mohamed Benkhemassa

**Mohamed Benkhemassa** (sündinud 28. juunil 1993) on Alžeeria jalgpallur (poolkaitsja), kes mängib alates 2. septembrist 2019 Hispaania esiliiga klubis Málaga. Lisaks on ta mänginud Alžeeria jalgpallikoondises. 

Varem on ta mänginud Alžeeria kõrgliigas.

## Saavutused
### Klubidega
**[[Alžiiri USM]]**
*Ligue Professionnelle 1 (2): 2015–16, 2018–19
*Alžeeria Superkarikas (1): 2016

## Viited
Anne Loho

**Anne Loho** (neiupõlvenimega *Anne Soro*; sündinud 12. jaanuaril 1982 Valgas) on eesti poplaulja.

Ta on lõpetanud Tõrva Gümnaasiumi.

Anne Loho laulis ansamblis Anmatino (2006–2018), pärast seda on esinenud soololauljana. Tuntumad lood on "See väike saar", "Algus uus", "Tagasi toob", "Sa suudad".

## Isiklikku
Tal on kolm õde ja kolm venda. Tema vend Aarne Soro on Ugala teatri näitleja. Ta oli aastatel 2002–2019 abielus muusikaprodutsent Gunnar Lohoga, paaril on kolm poega.
Kirimale rahvusvaheline seeniormeister

**Kirimale rahvusvaheline seeniormeister** (inglise keeles *Correspondence Chess Senior International Master*; lühend **SIM**) on kirimales sportlike saavutuste eest tulemuspõhiselt antav nimetus.

Nimetuse võttis kasutusele Rahvusvaheline Kirimaleföderatsioon (ICCF) 1999. aastal. Samal aastal sai SIM-i nimetuse 75 kirimaletajat.

Nõuded rahvusvahelise seeniormeistri nimetuse saamiseks on madalamad kui kirimale suurmeistri (GM) ja kõrgemad kui kirimale rahvusvahelise meistri (IM) nimetuse saamiseks.

Rahvusvahelise seeniormeistri nimetus antakse maletajatele, kes on võitnud ICCF-i maailma karikaturniiri või täitnud kaks seeniormeistri normi asjakohastel kirimalevõistlustel.

2019. aasta oktoobri seisuga on nimetuse saanud kokku 1089 kirimaletajat, sealhulgas Eestist 12 maletajat.

## Rahvusvahelise seeniormeistri nimetuse saanud Eesti kirimaletajad
*2000 – Nikolai Kristoffel
*2000 – Jaan Merilo
*2000 – Ivar Rooks (+)
*2001 – Tõnu Tiits (+), hilisem suurmeister (2009)
*2002 – Hugo Päären
*2003 – Alvar Kangur, hilisem suurmeister (2007)
*2003 – Jüri Šuster
*2006 – Raul Kukk, samaaegselt sai ka suurmeistriks (2006)
*2006 – Jüri Siigur, hilisem suurmeister (2011)
*2007 – Ervin Liebert 
*2010 – Tõnu Talpak
*2011 – Einar Laane (+)

## Vaata ka
*Kirimale rahvusvaheline suurmeister
*Kirimale rahvusvaheline meister

## Viited

## Välislingid
*ICCF-i andmebaas. iccf.com
*Rahvusvaheliste seeniormeistrite nimistu 2012. aasta seisusga. iccf.com
Fassett (gemmoloogia)

**Fassett** (prantsuse keelest *facette* 'nägu', ka 'esikülg') gemmoloogia kontekstis on vääriskivi lihvtahk, igasugune lihvitud pinnake vääriskividel (samuti klaasil või mõnel muul siledal materjalil). Vääriskive fassetitakse, et parandada ja mitmekesistada nende valguse püüdmise ja peegeldamise võimet ning tuua esile kivi värvust ja optilisi omadusi.

Sama eesmärki teenivad fassetid klaasist vääriskivi-imitatsioonidel ja strasskividel ja Swarovski kristallidel.

## pildid

Beryl-Calcite-278350.jpg|Looduslik roheline berüll ehk smaragd
5 Emeralds from Colombia.JPG|Fassettidena lihvitud smaragdid
Crystbeads.jpg|Fasseteeritud ehk tahulised helmed
Crystal strass brosche.jpg|Strassidega kaunistatud pross


## Viited

## Välislingid
* Vääriskivi fassettlihvi protsess
Kaubanduspoliitika

**Kaubanduspoliitika** (mida nimetatakse ka **rahvusvaheliseks kaubanduspoliitikaks**) on valitsuse poliitika, mis reguleerib rahvusvahelist kaubandust. Kaubanduspoliitika on kõikehõlmav mõiste, mida kasutatakse rahvusvahelise kaubandusega seotud teemade katmiseks. Kaubanduspoliitikat kirjeldatakse sageli skaalal, ühelt poolt vabakaubanduse äärmuste (kaubandusele puuduvad piirangud) ja teiselt poolt protektsionismi (kodumaiste tootjate kaitsmise kõrged piirangud) vahel.

Ühises kaubanduspoliitikas võib mõnikord tolliliidu raames toimuva lepinguga kokku leppida, nagu Euroopa Liidu ühise kaubanduspoliitika ja Mercosuri puhul.

Riigi kaubanduspoliitika hõlmab ja võtab arvesse poliitika, mille selle riigi valitsus võtab vastu rahvusvahelise kaubanduse läbirääkimistel. Riigi kaubanduspoliitikat võivad mõjutada mitmed tegurid, mis kõik võivad mõjutada rahvusvahelist kaubanduspoliitikat.

## Vaata ka

* Kaubandus
* Vabakaubandus
Kirimale rahvusvaheline meister

**Kirimale rahvusvaheline meister** (inglise keeles *Correspondence Chess International Master*; lühend **IM**) on kirimales sportlike saavutuste eest tulemuspõhiselt antav nimetus.

Nimetuse võttis kasutusele Rahvusvaheline Kirimaleföderatsioon (ICCF) 1953. aastal. Samal aastal sai ainsana IM-i nimetuse Ungari kirimaletaja Janos Balogh, kes esimesel kirimaleolümpial (1949–1952) mängis võitjaks tulnud Ungari võistkonna esimesel laual. Alles 1959. aastal jagati taas rahvusvahelise meistri nimetust (sai seitse maletajat).

Nõuded rahvusvahelise meistri nimetuse saamiseks on madalamad kui kirimale rahvusvahelise seeniormeistri (SIM) ja kõrgemad kui kirimale meistri (CCM) nimetuse saamiseks.

Rahvusvahelise meistri nimetus antakse maletajatele, kes on mänginud kirimale maailmameistrivõistluste finaalturniiril või täitnud  meistrinormi kirimale pretendentide turniiril.

2019. aasta oktoobri seisuga on nimetuse saanud kokku 2690 kirimaletajat, sealhulgas Eestist 25 maletajat.

## Rahvusvahelise meistri nimetuse saanud Eesti kirimaletajad
*1975 – Tõnu Õim, hilisem suurmeister  (1981)
*1975 – Endel Kuuskmaa 
*1979 – Vladimir Roždestvenski 
*1984 – Harald Merilo 
*1986 – Arne Hermlin 
*1991 - Nikolai Kristoffel,  hilisem seeniormeister (2000)
*1991 – Hugo Päären, hilisem seeniormeister (2002)
*1993 – Tõnu Tiits, hilisem seeni0rmeister (2001), hilisem suurmeister (2009)
*1994 – Elmar Kask 
*1994 – Jaan Merilo, hilisem seeniormeister (2000)
*1994 – Ivar Rooks, hilisem seeniormeister (2000)
*1995 – Kalju Pitksar (sai IM nimetuse postuumselt) 
*1996 – Igor Kullamaa 
*1996 – Jüri Šuster, hilisem seeniormeister (2003)
*1996 – Juri Seljodkin
*2000 – Ado Truupõld
*2002 – Jüri Siigur, hilisem seeniormeister (2006),  hilisem suurmeister (2011)
*2002 – Ervin Liebert, hilisem seeniormeister (2007)
*2002 – Raul Kukk, hilisem seeniormeister (2006),  hilisem suurmeister (2006)
*2003 – Alvar Kangur, hilisem seeniormeister (2003),  hilisem suurmeister (2007)
*2007 – Einar Laane, hilisem seeniormeister  (2011)
*2009 – Ülar Lauk 
*2009 – Tõnu Talpak, hilisem seeniormeister (2010)
*2017 – Priit Tõnisson
*2018 – Olav Sepp
*2020 - Vladimir Dimitriev

### Nimetuse saanud naiskirimaletajad
*2009 – Svetlana Zainetdinova

## Vaata ka
*Kirimale rahvusvaheline seeniormeister
*Kirimale suurmeister

## Viited

## Välislingid
*ICCF-i andmebaas. iccf.com
*[Rahvusvaheliste meistrite nimistu 2012. aasta seisusga](https://www.iccf.com/userfiles/files/2012%20IM(1).pdf). iccf.com
Saksa Rahvapolitsei

**Saksa Rahvapolitsei** (saksa keeles *Deutsche Volkspolizei*; lühend *DVP*, tuntud ka kui *Volkspolitzei* või *VoPo*) oli Saksa Demokraatliku Vabariigi (SDV) riiklik politseiorganisatsioon aastatel 1945–1990. See oli SDV relvajõudude osa.

Volkspolizei oli rangelt tsentraliseeritud agentuur, mis vastutas enamiku SDV tsiviilseaduste täitmise eest. Volkspolizeil oli kõrgajal 257 500 töötajat. 

## Viited
Monogramm

**Monogramm** (kreeka sõnadest *monos* 'üks', 'ainus' ja *gramma* 'kirjatäht') on kahe või enama tähe, näiteks ees- ja perekonnanime esitähtede stiliseeritud põiming. Monogramm võib olla kirjutatud, trükitud, maalitud, tikitud vm viisil kunstipäraselt kujundatud erinevatel materjalidel.

## Pildid

Karldergrossesignatur.jpg|Karl Suure monogrammiga (KAROLUS) allkiri
Signum manus of Henry III (HRE).jpg|Heinrich III monogramm
Detalhe_gravura_Dürer_2.jpg|Albrecht Düreri monogramm signatuurina gravüüril
Embroidered bookbinding Elizabeth I.jpg|Elizabeth I tikitud raamatukaas Katherine Parri monogrammiga
Bachsiegel.svg|Johann Sebastian Bachi peegelmonogramm
Kadrioru loss 2.jpg|Katariina I monogrammiga stukk-kaunistus Kadrioru lossi saalis
Mark Twain-The American Claimant-1896-Logo on Cover.jpg|Mark Twaini nime tähtedest monogramm raamatukaanel
Mongr Serv 01.jpg|Tikitud monogrammiga servjett


## Vaata ka
* Kristogramm
* *[[YHWH|tetragrammaton]]*
* Ligatuur

## Viited
Elisabeta

**Elisabeta** (29. detsember 1843 – 2. märts 1916) oli Rumeenia vürstinna alates 15. novembrist 1869 ning Rumeenia esimene kuninganna alates 15. märtsist 1881 kuni abikaasa kuningas Carol I surmani 10. oktoobril 1914. Ta oli tuntud ka kirjanikuna, kasutades pseudonüümi Carmen Sylva.

Sünnijärgselt oli ta Saksamaa aristokraat – **Elisabeth Pauline Ottilie Luise von Wied**, Wiedi vürsti Hermann I ja printsess Marie von Nassau tütar. Ta abiellus 1869. aastal Rumeenia troonipärija Karl von Hohenzollern-Sigmaringeniga, kellest sai hiljem Rumeenia esimene kuningas Carol I.

Elisabeta oli tuntud oma kultuurilise ja sotsiaalse tegevuse poolest. Ta toetas aktiivselt haridust, vaesemaid ühiskonnakihte ja haiglaid. Tema kirjanikutegevus oli viljakas: ta kirjutas luulet, proosat, mälestusi ja tõlkeid saksa, prantsuse ja rumeenia keeles. Tema töid iseloomustab romantiline ja idealistlik stiil. Ta oli ka Rumeenia kunsti ja kirjanduse patroon ning Rumeenia Akadeemia auliige.

Elisabeta ja Carol I ainus tütar Maria suri lapseeas, mistõttu jäi kuninglik liin neilt otseselt jätkumata. Elisabeta suri 1916. aastal ning on maetud koos oma abikaasaga Curtea de Argeși kloostrikirikusse, Rumeenia kuninglikku matmispaika.
Hugo Vallejo

**Hugo Claudio Vallejo Avilés** (tuntud kui **Hugo**; sündinud 15. veebruaril 2000 Granadas) on Hispaania jalgpallur (poolkaitsja), kes mängib Hispaania esiliiga klubis Huesca.

Ta alustas jalgpalli mängimist Granada noortesüsteemis.

Hispaania esiliigas on ta mänginud veel Málaga, Valladolidi Reali, Deportivo La Coruña ja Ponferradina meeskonnas.

## Viited
Ostrołęka

**Ostrołęka** on maakonna õigustega linn Poolas Masoovia vojevoodkonnas, Ostrołęka maakonna halduskeskus. Ostrołęka asub Narewi jõe ääres, Varssavist umbes 103 km põhjakirdes.

Ostrołęka sai linnaõigused 1373. aastal. Kolmanda Poola jagamise tulemusel läks linn 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Ostrołęka 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu.

Novembriülestõusu ajal toimus 26. mail 1831 Ostrołękas ja ümbruskonnas Poola ja Vene vägede vahel Ostrołęka lahing.

## Galerii

Plac Bema.jpg
Ostroleka-kilinskiego7.jpg
Pomnik gen. Józefa Bema w Ostrołęce.JPG
Ostroleka-kosciol sw franciszka4.jpg


## Viited
Ismael Casas Casado

**Ismael Casas Casado** (sündinud 7. märtsil 2001 Linareses) on Hispaania jalgpallur (kaitsja), kes mängib Küprose kõrgliigaklubis AEK Larnaca.

Ta alustas klubikarjääri Hispaania klubis Málaga.

Aastatel 2018–2019 mängis ta Hispaania noortekoondistes.

## Viited
Harsuusi keel

**Harsuusi keel** on Omaanis kõneldav keel, mis kuulub semi keelte hulka. See on üks kuuest tänapäeva Lõuna-Araabia keelest ja on lähedane mehri keelele.

Harsuusi keel on ohustatud. 2012. aastal hinnati keele kõnelejate arvuks alla 1000.

## Viited

## Välislingid
*https://glottolog.org/resource/languoid/id/hars1241
Maria (Rumeenia kuninganna)

**Maria** (29. oktoober 1875 – 18. juuli 1938) oli Rumeenia kuninganna aastatel 1914–1927 ning kuningas Ferdinand I abikaasa.

Sünninimega Marie Alexandra Victoria, oli ta pärit Briti kuninglikust perest – tema isa oli Edinburghi hertsog Alfred, Suurbritannia kuninganna Victoria teine poeg, ning ema Marija Aleksandrovna, Vene tsaari Aleksander II tütar. Seega oli Maria seotud nii Briti kui ka Vene keiserlike dünastiatega.

Ta abiellus Ferdinandi, Rumeenia kroonprintsi ja tulevase kuningaga 1893. aastal. Kuningannana oli Maria armastatud ja aktiivne avaliku elu tegelane. Esimese maailmasõja ajal mängis ta olulist rolli haavatute hooldamisel ja rahva julgustamisel.

Pärast sõda osales Maria ka diplomaatilisel tasandil – ta esindas Rumeeniat rahvusvahelistel kohtumistel ning aitas kaasa riigi positsiooni tugevdamisele, eriti pärast Suur-Rumeenia loomist. Ta krooniti kuningannaks koos Ferdinandiga 1922. aastal Alba Iulias.

Maria suri 1938. aastal ja on maetud Curtea de Argeși kloostrisse, Rumeenia kuninglikku matmispaika.
Ramón Enríquez Rodríguez

**Ramón Enríquez Rodríguez** (sündinud 19. aprillil 2001) on Hispaania jalgpallur (poolkaitsja), kes mängib Hispaania esiliiga klubis Málaga. Lisaks mängib ta Hispaania U19 jalgpallikoondises.

Ta on mänginud ka U18 koondises.

## Viited
Hicham Boussefiane

**Hicham Boussefiane** (sündinud 9. jaanuaril 1998) on Maroko jalgpallur (poolkaitsja), kes mängib Hispaania esiliiga klubis Málaga. Lisaks mängib ta Maroko U23 jalgpallikoondises.

Ta on mänginud ka Maroko U20 koondises.

## Viited
Iván Jaime

**Iván Jaime Pajuelo** (sündinud 26. septembril 2000 Málagas) on Hispaania jalgpallur (poolkaitsja), kes mängib Portugali kõrgliigaklubis Porto.

Aastatel 2011–2020 kuulus ta Hispaania klubisse Málaga. Debüüdi Málaga põhimeeskonnas tegi ta 11. septembril 2018, kui pääses Copa del Rey mängus väljakule vahetusest 82. minutil.

2020. aasta septembris sõlmis ta viieaastase lepingu Portugali kõrgliigaklubiga Famalicão. Seal mängis ta kolm hooaega. Hooajal 2022/23 lõi Jaime Portugali kõrgliigas üheksa väravat ja valiti liigahooaja parimaks noormängijaks.

2023. aasta augustis sõlmis ta viieaastase lepingu Portugali suurklubiga FC Porto.

## Saavutused
;Porto
*Taça de Portugal: 2023–24
*Supertaça Cândido de Oliveira: 2024

## Viited
Kellyan Francisco García Leal

**Kellyan Francisco García Leal** (sündinud 14. augustil 1998), hüüdnimega **Kellyan**, on Hispaania jalgpallur (väravavaht), kes mängib Hispaania esiliiga klubis Málaga.

Elche noorteakadeemia kasvandikuna liitus ta Málagaga 2012. aastal. Ta debüteeris esindusmeeskonnas 7. septembril 2019, kui esiväravavaht Munir oli koondisega ära ning ei saanud mängida. Kellyan tegi kaasa kogu mängu, mis kaotati 0:1.

## Viited
Gonzalo Alejandro Crettaz

**Gonzalo Alejandro Crettaz** (sündinud 28. veebruaril 2000) on Argentina jalgpallur (väravavaht), kes mängib Hispaania tugevuselt kolmanda liiga klubis Atlético Malagueño ning kuulub Hispaania esiliiga klubi Málaga nimekirja.

Málagasse läks ta 1. juulil 2018 San Félixi klubi noorteakadeemiast.

## Viited
Lauter (paadisadam)

**Lauter** ehk **valgma** on Eesti traditsiooniline paadisadam, kus saab paatidega randuda ja neid hoida.

Lautri valmistamiseks laoti merest rannale paadilaiuste vahedega kivivallid, nendevaheline merepõhi ja kallas tasandati ning puhastati suuremates kividest ja takistustest. Kivivallide vahele asetati paatide maale tõmbamiseks ja vette laskmiseks ümarad veerpuud. Lautri kõrgemas otsas olid mõnikord paatide üles vinnamiseks vinnad ehk pöörad. Suurte kivide külge võis olla pandud rauast rõngas, kuhu sai vinna või paati kinnitada.

## Välislingid
* "Kultuurimälestiseks kuulutati neli laevavrakki ning kuus lautrit." Eesti Rahvusringhäälingu uudisteportaal, 28. juuni 2019
José Luis Muñoz León

**José Luis Muñoz León** (sündinud 23. veebruaril 1997) on Hispaania jalgpallur (kaitsja), kes mängib Hispaania esiliiga klubis Málaga. Ta on mänginud Hispaania U-18 ja U-19 koondises.

Ta on olnud laenul Lugos ja Córdobas.

## Viited
Keidi Bare

**Keidi Bare** (sündinud 28. augustil 1997 Fieris) on Albaania jalgpallur (poolkaitsja), kes mängib alates Hispaania kõrgliiga klubis RCD Espanyol. Ta mängib ka Albaania jalgpallikoondises.

Albaania jalgpallikoondises debüteeris Bare debüüdi 26. märtsil 2018 mängus Norra vastu. Koondisekarjääri esimese värava lõi ta  14. oktoobril 2019 EM-i valikmängus Moldova vastu.

## Viited
Kirimaleolümpia

**Kirimaleolümpia** (inglise keeles *Correspondence Chess Olympiad*) on võistkondlik kirimaleturniir, mida korraldab Rahvusvaheline Kirimaleföderatsioon (ICCF). 

Esimene ametlik kirimaleolümpia peeti aastatel 1949–1952. Võitis Ungari võistkond. 
Aastatel 1949–2016 on korraldatud kokku 18 kirimaleolümpiat. Enim kordi on tulnud olümpiavõitjaks Saksamaa (kuus kuldmedalit).  11. kirimaleolümpial (1992–1999) anti välja kaks kuldmedalit – Saksamaale ja Tšehhile. 

Nõukogude Liidu võistkond on võitnud viis esikohta (kahel korral kuulus võitjameeskonda Igor Bondarevski). 9. kirimaleolümpial (1982–1987) võitis Briti võistkond. Kolmandaks jäi Nõukogude Liidu võistkond, mille kolmandal laual mängis Tõnu Õim. 10. kirimaleolümpial (1987–1995) mängis Tõnu Õim Nõukogude Liidu võistkonna esimesel laual. Pärast Nõukogude Liidu lagunemist (1991) jätkas võistkond võiduka lõpuni juba Venemaa lipu all.   

Kirimaleolümpial mängitakse kuuel laual.       

## Eesti osalemine kirimaleolümpiatel
15. kirimaleolümpial (2006–2009) sai Eesti 7. koha. Võistkonda kuulusid Raul Kukk (1. laud), Alvar Kangur (2. laud), Tõnu Tiits (3. laud), Jüri Siigur (4. laud), Jüri Šuster (5. laud) ja Ülar Lauk (6. laud).

17. kirimaleolümpial (2009–2012) sai Eesti 7. koha. Võistkonda kuulusid Raul Kukk (1. laud), Tõnu Tiits (2. laud), Jüri Siigur (3. laud), Alvar Kangur (4. laud), Ervin Liebert (5. laud) ja Tõnu Talpak (6. laud).

20. kirimaleolümpial (2016–2019) sai Eesti 10. koha. Võistkonda kuulusid Raul Kukk (1. laud), Jüri Siigur (2. laud), Tõnu Talpak (3. laud), Olav Sepp (4. laud), Jaan Merilo (5. laud) ja Priit Tõnisson (6. laud).

## Naiste kirimaleolümpia
Esimene naiste kirimaleolümpia peeti aastatel 1974–1979. Aastatel 1974–2017 on korraldatud kokku 10 naiste kirimaleolümpiat. 

Kolm esikohta on võitnud Nõukogude Liidu naiskond (1., 2. ja 3. kirimaleolümpial), mille koosseisus mängis kolmel korral Ljudmila Belavenets ja Marta Litinskaja ning kahel korral Olga Rubtsova. Esimesel olümpial (1974–1979) kuulus võidukasse naiskonda ka Ljubov Kristol, hilisem Iisraeli kirimaletaja ja maailmameister. Kolmandal olümpial (1986–1992) mängis esimesel laual Merike Rõtova.

Venemaa tuli olümpiavõtjaks 5. ja 9. kirimaleolümpial. Leedu naiskond võitis kuldmedali 6. kirimaleolümpial (2003–2006) ja kolm hõbemedalit (7., 9. ja 10. olümpial). 

Naiste kirimaleolümpial mängitakse neljal laual.

## Vaata ka
*Maleolümpia
*Naiste maleolümpia
*Kirimale maailmameistrivõistlused

## Viited

## Välislingid
* CC Olympiads 1-15.  kszgk.com
*Ladies CC Olympiads 1-8. kszgk.com
*Interessantes zu Fernschach-Olympiaden. teleschach.de
Andmeside

**Andmeside** (ka **andmesiire** või **digitaalside**) on arvutikõlblikuks kodeeritud teabe edastus kooskõlas andmeedastust ja andmevahetuse koordineerimist reguleerivate reeglitega. Eesti õigusruumis on üheks andmesidet reguleerivaks õigusaktiks Euroopa Parlamendi ja nõukogu direktiiv (EL) 2016/680.

## Viited
Ostrów Mazowiecka

**Ostrów Mazowiecka** (kuni 1926. aastani **Ostrów**) on linn Poolas Masoovia vojevoodkonnas, Ostrów Mazowiecka maakonnas halduskeskus. Ostrów Mazowiecka asub Varssavist umbes 87 km kirdes.

Ostrów sai linnaõigused 1434. aastal. Kolmanda Poola jagamise tulemusel läks Ostrów 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Ostrów 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Raudteeühenduse sai linn 1893. aastal.

## Sõpruslinnad
* Brembate di Sopra, Itaalia
* Izjaslav, Ukraina

## Galerii

Kościół Wniebowzięcia NMP w Ostrowi Mazowieckiej.jpg
Ostrów Mazowiecka - Dubois 26 - 1.jpg


## Viited
Maailm vaekausil

**"Maailm vaekausil"** on raamatusari, mis ilmus Eestis 1940. aastal ja mida andis välja kirjastusühing Loodus.

Sarjas ilmus kokku viis raamatut (nii pehmes kui ka kõvas köites).

Sarja kaanekujunduse autor oli M. Port.

### Sarjas ilmunud teosed
* Colin Ross, "Maailm vaekausil", saksa keelest tõlkinud L. Kenn
* Karl Fischer, "Veri ja kummi", saksa keelest tõlkinud N. Loite
* Egon A. Jameson, "Miljonid eimillestki", saksa keelest tõlkinud A. Kask 
* Anton Zischka "Teadus purustab monopolid", saksa keelest tõlkinud G. Vaher
* Louis Nauwelaerts "Õli", hollandi keelest tõlkinud G. Vaher
Deepak Chopra

**Deepak Chopra** (sündinud 22. oktoobril 1946 New Delhis) on India päritolu Ameerika Ühendriikide arst ja kirjanik, alternatiivmeditsiini propageerija. Ta on üks New Age-liikumise silmapaistvamaid tegelasi. 

Chopra lõpetas Indias All India Institute of Medical Sciences sisehaiguste ja endokrinoloogia erialal. 1970. aastal emigreerus ta Ameerika Ühendriikidesse, kus läbis residentuuri ja omandas 1973. aastal arsti litsentsi. Litsentseeritud arstina sai temast 1980. aastal New England Memorial Hospitali personaliülem. Aastal 1985 kohtus ta Maharishi Mahesh Yogiga ja võttis osa Transtsendentaalse Meditatsiooni (TM) liikumisest, misjärel asus rajama Maharishi Ayurveda tervisekeskust. 1993. aastal lahkus ta TM-liikumisest ja asus tööle Sharp HealthCare'i meele-kehameditsiini keskuse tegevdirektorina. 1996. aastal asutas ta Chopra heaolukeskuse *(Chopra Center for Wellbeing)*. 

Chopra usub, et inimene võib saavutada "täiusliku tervise", seisundi, "mis on vaba haigusest ega tunne kunagi valu" ega "saa vananeda ega surra". Nähes inimkeha  "kvantmehaanilise kehana", mis koosneb mitte ainest, vaid energiast ja informatsioonist, usub ta, et "inimese vananemine on liikuv ja muutlik; see võib kiireneda, aeglustuda, mõneks ajaks peatuda ja isegi vastupidiseks muutuda," nagu inimese meeleseisund määrab. Ta väidab, et tema praktika saab ravida ka kroonilisi haigusi. 

Chopra propageeritud ideesid on meditsiini- ja teadusspetsialistid regulaarselt kritiseerinud kui pseudoteadust.

## Deepak Chopra raamatuid eesti keeles

*Täiuslik tervis: raamat keha ja vaimu terviklikkusest. ISBN 9789985852224, ISBN 9789949963256
*Edu seitse vaimset seadust: praktiline juht sinu unistuste täitmiseks. ISBN 9789985852170
*Seitse vaimset seadust lastevanematele: kuidas oma lapsed edu ja rahuloluni juhatada. ISBN 9789949902415
*Jeesus: virgumise lugu. ISBN 9789985628492
*Mille järele sul isu on? : Chopra lahendus püsiva kaalukaotuse, heaolu ja hingerõõmuni jõudmiseks. ISBN 9789949969333

## Viited

## Välislingid

*Ametlik koduleht
Pułtusk

**Pułtusk** (saksa *Pultusk*, varem ka *Poltow*, 1941–1945 *Ostenburg*) on linn Poolas Masoovia vojevoodkonnas, Pułtuski maakonna ja Pułtuski valla halduskeskus. Pułtusk asub Narewi jõe ääres, Varssavist umbes 52 km põhjas.

Pułtusk sai linnaõigused 1339. aastal. 15.–17. sajandil oli Pułtusk üks Masoovia olulisemaid majandus- ja kultuurikeskusi. Kolmanda Poola jagamise tulemusel läks Szczuczyn 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Pułtusk 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Teises maailmasõjas hävis aastatel 1944–1945 lahingutegevuse tagajärjel 85% linnast.

## Galerii

Pułtusk, Wieża ratuszowa.JPG
Pultusk4 DSC0327.JPG
Stare Miasto, Pułtusk, Poland - panoramio - Sławek Zawadzki (6).jpg


## Viited
Kaia Varrak

**Kaia Varrak** (kuni 1950 **Kaia Kurvits**, 1950 kuni 31. juuli 1965 **Kaia Koppel**; 23. august 1939 Tallinn – 17. august 1996 Tallinn) oli eesti muuseumitöötaja ja Kultuuriministeeriumi muuseuminõunik.

Ta lõpetas 1962. aastal Tartu Riikliku Ülikooli etnoloogina.

Ta töötas aastatel 1962–1973 Eesti Meremuuseumis, algul teadurina, seejärel peavarahoidjana. Aastatel 1973–1996 töötas ta kultuuriministeeriumis, oli ajaloo- ja arheoloogimälestiste kaitse inspektor, viimati oli muuseuminõunik. 

## Isiklikku
Tema isa oli poliitik ja töölisliikumise tegelane Johannes Kurvits ja ema vend (onu) oli kunstnik Georg Vestenberg. 

Tema tütar on etnoloog Anu Kannike.

## Välislingid
*"Kaia Varrak 23. VIII 1939 – 17. VIII I996". Kultuurileht nr 30, 23. august 1996. Lk 19
*Haud Tallinna Rahumäe kalmistul
Jukka Toijala

**Jukka Mikael Toijala** (sündinud 9. mail 1972 Kouvolas) on soome endine korvpallur, alates 23. oktoobrist 2019 Eesti korvpallikoondise peatreener.
Teenistuslaev

**Teenistuslaev** on veekogul riigi- või muu asutuse olulise mittetulundusliku funktsiooni täitmiseks või tagamiseks mõeldud laev; samuti vastav kaater või paat. 

## Jagunemine
Teenistuslaevad on üldjuhul:
* sõjalaevad;
* valvelaevad (patrull-laevad) - julgeoleku- või õiguskorra tagamise funktsioonide täitmiseks;
* transpordilaevad - riigiasutuste funktsioonide täitmiseks korraldatavateks vedudeks;
* õppelaevad - merendusõppeasutuste õppurite või merenduslike riigiasutuste personali väljaõppeks.

## Kirjeldus
Teenistuslaevade ehitamisel, kasutamisel ega eelarvestamisel ei lähtuta reeglina majanduslikust (ärilisest) tasuvusest, vaid riigi või ühiskonna vajadustest konkreetse olulise riikliku funktsiooni (riigikaitse, keskkonnakaitse, korrakaitse, haridus vms) efektiivsel ja jätkusuutlikul täitmisel. Seda võimaldab asjaolu, et teenistuslaevade kasutamist rahastatakse tavaliselt riigieelarvest kindla suurusjärgu ulatuses, sõltumata laevade tegevuse tulemusel kogutavatest võimalikest trahvidest, lõivudest või muudest tasudest. See ei välista säästlikkuse nõudeid teenistuslaeva projekteerimisel.

Teenistuslaevadel on tavaliselt laevanduses üldlevinust rangem teenistuskorraldus, mis toetab vastutus- või riskirikka funktsiooni efektiivsemat täitmist, aga ka võimaliku sunni või jõu korrektsemat rakendamist. Samuti on üldjuhul kasutusel määratud vormiriietuskomplektid ja tunnused. 

Sama asutuse teenistuslaevad on tavaliselt määratud värvilahenduse, märgistuse või tähistusega. Riigiasutuse teenistuslaevadel võib olla ka spetsiaalne (näiteks riigilipust stiliseeritud) laevalipp.

## Vaata ka
* Eriotstarbeline laev
* Abilaev
Lille'i ringkond

**Lille'i ringkond** on ringkond Prantsusmaal Hauts-de-France'i piirkonnas Nordi departemangus. Seal on 124 valda. Seal elas 2016. aasta seisuga 1 237 472 inimest ja selle pindala on 879,5 km².

## Haldusjaotus
### Kantonid

Lille'i ringkonna kantonid on järgmised:

### Vallad

Lille'i ringkonna vallad (sulgudes INSEE koodid) on:
Łomianki

**Łomianki** on linn Poolas Masoovia vojevoodkonnas Lääne-Varssavi maakonnas, Łomianki valla halduskeskus. Łomianki asub Varssavi kesklinnast umbes 13 km loodes.

Łomianki sai linnaõigused 1989. aastal. Łomiankis asuvad pulbertoodete tehas, puidutöötlemistehased ja väikesed toiduainete- ja rõivatööstuse ettevõtted.

## Galerii

Lomianki Os Tecza.jpg
Łomianki, Warszawska 280 - fotopolska.eu (321610).jpg
Łomianki, Warszawska 109 - fotopolska.eu (321605).jpg


## Viited
Mława

**Mława** on linn Poolas Masoovia vojevoodkonnas, Mława maakonna halduskeskus. Mława asub Varssavist umbes 108 km põhjaloodes.

Mławat on esmamainitud 14. sajandil, linnaõigused sai 1429. aastal.

Teise maailmasõja alguses leidis linnast põhja pool 1939. aasta 1. septembrist kuni 3. septembrini aset Mława lahing.

1991. aasta 26. ja 27. juunil toimus Mławas mustlastevastane pogromm.

## Galerii

Kościół św trójcy Mława StaryRynek.jpg
Mława kamienica secesyjna ulŻwirki.jpg
Kamienica secesyjna Mława ulStaryRynek.jpg
Mława Kamienica secesyjna ulŻeromskiego.jpg


## Viited
Valenciennesi ringkond

**Valenciennesi ringkond** on ringkond Prantsusmaal Hauts-de-France'i piirkonnas Nordi departemangus. Seal on 82 valda. Seal elas 2016. aasta seisuga 351 260 inimest ja selle pindala on 634,8 km².

## Haldusjaotus
### Kantonid

Valenciennesi ringkonna kantonid on:

* Anzini kanton
* Aulnoy-lez-Valenciennesi kanton
* Denaini kanton
* Marly kanton
* Saint-Amand-les-Eaux' kanton
* Valenciennesi kanton

### Vallad

Valenciennesi ringkonna vallad (sulgudes INSEE koodid) on:
Rustam Tariko

**Rustam (või Roustam) Vassiljevitš Tariko** (vene keeles Рустам Васильевич Тарико; tatari keeles Рөстәм Василий улы Тарико; sündinud 17. märtsil 1962 Menzelinskis) on tatari rahvusest Venemaa ettevõtja.

## Elulugu
Tariko sündis Menzelinskis, kus ta veetis ka lapsepõlve. Kui ta oli seitseteist aastat vana, kolis ta sünnilinnast Moskvasse ja astus Moskva transpordiinseneride instituudi majandusteaduskonna. Pärast selle lõpetamist 1989. aastal hakkas Tariko tööle reisibüroos "Biznes Tur" (vk «Бизнес Тур») ja töötas seal kuni 1990. aastani. Aastatel 1990–1992 töötas ta Ferrero ja Martini & Rossi konsultandina. 1998. aastal moodustas ta valdusühingu "Russian Standard" ja hakkas turustama oma nimitoodet, Russian Standard Vodkat, mis tähendab maitsestamata ja eksklusiivset vene viina. "Russky Standart" sai suurimaks viinatootjaks Venemaal. Tariko juhtib ka samasuguse nimega panka. 2013. aastal ostis Roustam Tariko Itaalia veinitootja Gancia.  Forbesi andmetel on Roustam Tariko 2006. aasta maailma rikkaimate inimeste edetabelis 410. kohal. Lisaks emakeelele tatari keelele oskab Rustam Tariko vene keelt, inglise keelt ja itaalia keelt.

## Isiklikku
Tariko ei ole abielus, aga tal on kolm last: kaks tütart ja üks poeg. Tariko ema elab Itaalias.

## Viited

## Välislingid
* 200 богатейших бизнесменов России. Рустам Тарико (Forbes 2016)
Aniche'i kanton

**Aniche'i kanton** on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Aniche.

See koosneb järgmistest valdadest:

## Viited
Direktoorium

**Direktoorium** (prantsuse keeles *Directoire*) oli Prantsuse Esimese Vabariigi kõrgeim täidesaatva võimu organ 26. oktoobrist 1795 kuni 24. detsembrini 1799.
Zielonka

**Zielonka** on linn Poolas Masoovia vojevoodkonnas Wołomini maakonnas. Zielonka asub Varssavi kesklinnast umbes 13 km kirdes.

19. sajandil asus piirkonnas kõrts nimega Zielonka. Sõdadevahelisel perioodil kujunes asulast suvituskoht. Zielonka sai linnaõigused 1960. aastal.

## Galerii

Dom pomocy społecznej w Zielonce (8).JPG
Willa, Sienkiewicza 20, Zielonka.jpg
Gimnazjum w Zielonce (2).jpg


## Viited
Kozienice

**Kozienice** (saksa *Koschnitz*) on linn Poolas Masoovia vojevoodkonnas, Kozienice maakonna ja Kozienice valla halduskeskus. Kozienice asub Varssavist umbes 81 km lõunakagus.

Kozienicet on esmamainitud 1206. aastal, linnaõigused sai 1549. aastal.

## Galerii

Kozienice - fotopolska.eu (113982).jpg
POL Kozienice PKS.jpg
Kozienice.Kochanowskiego 22.jpg


## Viited